Krajnje tačke Evrope

[mini|300px|Krajnje tačke Evrope (bez ostrva [Flores (ostrvo)|Floresa)]]
Ovo je spisak **krajnjih tačaka Evrope**, tj. geografskih tačaka koje su više ili sjevernije, južnije, istočnije ili zapadnije od bilo koje druge lokacije u Evropi. O nekima od ovih tačaka može se diskutirati s obzirom na to da postoji više definicija granicâ Evrope.

## Krajnje tačke evropskog kontinenta, uključujući ostrva 
mini|Najjužnija tačka na ostrvu Gavdosu (Grčka)
* **Najsjevernija tačka**: rt Fligely, Rudolfovo ostrvo, Zemlja Franje Josipa, Rusija (81° 48′ 24″ S). Zemlja Franje Josipa blizu je nejasno definirane granice između Evrope i Azije; ako se ona ne smatra dijelom Evrope, onda je najsjevernija tačka na ostrvu Rossøya u arhipelagu Svalbard (81° S).
* **Najjužnija tačka**: ostrvo Gavdos, Grčka (34° 48′ 02″ S) najmanje je dvosmislena najjužnija tačka Evrope. Međutim, postoji još kandidata, u zavisnosti od definicije. Kipar je kulturološki povezan s Evropom; njegova je najjužnija tačka britanska vojna baza Akrotiri (34° 35′ S). Portugalski arhipelag Madeira na granici je između Evrope i Afrike; njegova najjužnija tačka jesu Ostrva divljaka (30° 8′ 43″ S). La Restinga na ostrvu El Hierru (27° 45′ S) u Kanarskim ostrvima još je južnije i može se politički smatrati dijelom Evrope iako ne i fiziografski.
* **Najzapadnija tačka**: ostrvce Monchique, Azori, Portugal (31° 16′ 30″ Z).
* **Najistočnija tačka**: rt Flisingski (69° 02′ I), Sjeverno ostrvo, Nova zemlja, Rusija.

## Kontinentalna Evropa 
* **Najsjevernija tačka**: rt Nordkinn (Kinnarodden), Norveška (71° 08′ 02″ S)
* **Najjužnija tačka**: Punta de Tarifa, Španija (36° 00′ 15″ S)
* **Najzapadnija tačka**: rt Roca, Portugal (9º 29' 56.44 Z). Ako se uključe Britanska ostrva, onda je najzapadnija tačka Dunmore Head (10° 28' 48' Z) na poluostrvu Dingleu u grofoviji Kerry (Irska).
***Najistočnija tačka** u zavisnosti je od različitih definicija istočne granice Evrope. Ako primijenimo najčešću definiciju istočnog ruba Evrope (vododijelnicu na Uralu), najistočnija tačka uralske vododijelnice (a time i kontinentalne Evrope) leži na neimenovanom vrhu visine 545 m na , kao što je prikazano na raznim detaljnim mapama, poput mapa sovjetskog generalštaba, te kao što je prikazano na Google Earthu / Mapama. Taj je vrh 17&nbsp;km sjeveroistočno od vrha visine 875 m po imenu Gora Anoraga i 60&nbsp;km jugozapadno od Ledijevljevog ostrva u arktičkim vodama, južno od Karskog mora.

## Visina 
* **Najviša tačka**: također zavisi od definicije Evrope:
** Kavkaska vododijelnica najčešće se uzima za granicu između Evrope i Azije. Po tome je najviša tačka Evrope vrh Elbrus u Rusiji (5.642 m), koji je 11&nbsp;km unutar evropske strane te vododijelnice.
** Ako se Kavkaske planine isključe, najviša je tačka Mont Blanc, na granici između Francuske i Italije (4.810 m).
* **Najniža tačka**: obala Kaspijskog jezera, Rusija (&minus;28 m)

### Najviša tačka do koje vodi bilo kakav oblik transporta 
* Žičara (i lift) – Mali Matterhorn, Švicarska (3.883 m)
* Voz (slijepa pruga) – Jungfraujoch, Švicarska (3.454 m) (2.253 m)
* Cesta (slijepi put) – Veleta, Španija (3.398 m)
* Cesta (planinski prolaz) – Col de l'Iseran, Francuska (2.770 m)
: *Također pogledajte: Spisak najviših asfaltiranih cesta u Evropi* i *Spisak najviših željezničkih pruga u Evropi*

## Također pogledajte 
* Krajnje tačke Afrike-Evroazije
* Krajnje tačke Zemlje
* Krajnje tačke Evroazije
* Krajnje tačke Evropske unije
* Geografsko središte Evrope
* Geografija Evrope
* Spisak najviših tačaka evropskih država
* Najsjevernije na svijetu (grad, glavni grad, ostrvo itd; većina od njih je u Evropi)

## Reference 
## Vanjski linkovi 
* Zemlja Franje Josipa, najsjevernija ostrva 
* Fotografija najzapadnije tačke Evrope

Kategorija:Geografija Evrope